user
MAGTA LAGA BIXINAYO HADDII HAWEENEY LA DILO !
DALIISHA KUWA AAMINSAN IN AY DUMARKU DIYA AHAAN U DHIGMAAN RAGGA BADHKII IYO JAWAABTA KU HABOON?


assistant
MAGTA LAGA BIXINAYO HADDII HAWEENEY LA DILO !
DALIISHA KUWA AAMINSAN IN AY DUMARKU DIYA AHAAN U DHIGMAAN RAGGA BADHKII IYO JAWAABTA KU HABOON?


Ibnu kathiir ayaa isna arintaa sii ayiday kuna sii daray in shaqooyinka kaniisadaha iyo masaajidda, sida masjidka Al-aqsaa, laga qabtaa ay ku adagyihiin dumarka, maadaama ay u baahan yihiin xoog iyo xamaal29. Showkaani ayaa isna si adag u sii ayiday arinta oo yiri; maba suurtoobaynin in dumar loo ogolaado in ay ka shaqayso kaniisadda. Sidaa darteed ma jirin hab ay Maryama hooyadeed ugu oo fiso ballantii ay Eebbe la gashay. Laakiin saas oo ay tahay taasi kama reebin in ay Maryama ka mid noqoto kuwa ku horeeya cibaadada ee aan marnaba laga waayin kaniisadda. 
Taasina waa sababta loogu baxshay Maryama oo macneheedu afkoodii ku yahay; “tii Rabbiga u adeegaysay”30 Midda kale ee mudan in la is weydiiyaa waxa ay tahay; Aayaddani ma iminka ayey ina faraysaa in aan dumarka ka mudnaan gelino ragga? Ama ka soo horjeedka? Mise waxa ay inoo cadaynaysaa in aan nafta dumarka ka rakhiisino tan ragga? Midda kale aayaddu miyeysan si qiso kale ku socod ah (sheekaba sheekay keentaa) ugu imaan hadalka ka dhacay qofkaas wanaagsanayd waqti ka horaysay soo degitaankii diinta Islaamka iyo xataa soo degitaankii diinta Kiristaanka. Midda ka sii mudanina waxa ay sii tahay miyey tafsiir ahaan iyo ta'wiil ahaan toona inagu tusinaysaa amar ama xataa door gelin lanagu door gelinayo in aan naftan dumarka ka rakhiisino tan ragga?.   

MAGTA LAGA BIXINAYO HADDII HAWEENEY LA DILO !
DALIISHA KUWA AAMINSAN IN AY DUMARKU DIYA AHAAN U DHIGMAAN RAGGA BADHKII IYO JAWAABTA KU HABOON?


Ibnu kathiir ayaa isna arintaa sii ayiday kuna sii daray in shaqooyinka kaniisadaha iyo masaajidda, sida masjidka Al-aqsaa, laga qabtaa ay ku adagyihiin dumarka, maadaama ay u baahan yihiin xoog iyo xamaal29. Showkaani ayaa isna si adag u sii ayiday arinta oo yiri; maba suurtoobaynin in dumar loo ogolaado in ay ka shaqayso kaniisadda. Sidaa darteed ma jirin hab ay Maryama hooyadeed ugu oo fiso ballantii ay Eebbe la gashay. Laakiin saas oo ay tahay taasi kama reebin in ay Maryama ka mid noqoto kuwa ku horeeya cibaadada ee aan marnaba laga waayin kaniisadda. 
Taasina waa sababta loogu baxshay Maryama oo macneheedu afkoodii ku yahay; “tii Rabbiga u adeegaysay”30 Midda kale ee mudan in la is weydiiyaa waxa ay tahay; Aayaddani ma iminka ayey ina faraysaa in aan dumarka ka mudnaan gelino ragga? Ama ka soo horjeedka? Mise waxa ay inoo cadaynaysaa in aan nafta dumarka ka rakhiisino tan ragga? Midda kale aayaddu miyeysan si qiso kale ku socod ah (sheekaba sheekay keentaa) ugu imaan hadalka ka dhacay qofkaas wanaagsanayd waqti ka horaysay soo degitaankii diinta Islaamka iyo xataa soo degitaankii diinta Kiristaanka. Midda ka sii mudanina waxa ay sii tahay miyey tafsiir ahaan iyo ta'wiil ahaan toona inagu tusinaysaa amar ama xataa door gelin lanagu door gelinayo in aan naftan dumarka ka rakhiisino tan ragga?.   

Taas waxaaba ka sii is weydiin dhaw; miyeyba aayaddu caddaysay labada -lab iyo dhedig midka sareeya ama wanaagsan? Keliya waxa ay aayaddu sheegtay in ay hooyadii Maryama tiri; "raggu lama mid ahan dumarka". Haddaba su'aashu waxa ay tahay; haddii aad tiraahdeen waxaa macnahaas laga fahmayaa kala sarayn, haddaba keebaa labada sareeya?. Waxa ay dhab ahaanta aayaddu tahay mid ka digeysa kala saraysiinta ragga iyo dumarka. 

Waxaa wadaadada nusnimada haweeneyda aaminsan faraqa uga buuxa dhawr xadiis beenaad iyo hadalo kale oo wada ku tiri ku teen ah aanana haysan wax xujjo iyo caddayn ah oo ay gabbaad ka dhigtaan. Waxaase nasiib wanaag ah in kulli la wada ogsoon yahay oo ay guud ahaanba ku fashilmeen kuwii isku dayey in ay xadiisyo been ah soo dhex geliyaan hab socodkii axaadiista.

Nebiga. Sidaa si la mid ah aysan marnaba wax qol ah ku lahayn diinta islamaaka xujjo ahaan sheekooyinka ku tiri ku teenta ihi. Waxa uu ku dhisan yahay sharciga islamaaku “ i tus oo itaabsii’. Marna uma qaato xujjo ama daliil ahaan war aan ku sugnaanin kitaabka quraanka ah ama sunnaha (sunnaha qudhiisu iska qaado uun maahan ee waa in uu dhab ahaan u sugan yahay oo ay Culimada ku takhasustay soo ansixiyeen dhabnimadiisa). Waxa keliya oo intaa soo dheeraan kara hab tafsiirkooda oo ah mid la isku raacsan yahay. Waxaaba ka mid ah noocyadaas sharci tifatirid ama sharci dhiraan dhrin kuwa soo socda; ijmaaca, qiyaaska, masaalix al-mursalaha iyo curfiga.